CELEX: 52018JC0019
Language: hr
Date: 2018-06-22
Title: Zajednički prijedlog ODLUKE VIJEĆA o stajalištu koje treba zauzeti u ime Unije u okviru Vijeća za pridruživanje uspostavljenog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, u vezi s donošenjem preporuke o produženju akcijskog plana EU-Maroko kojim se uspostavlja napredni status (2013.–2017.)

EUROPSKA KOMISIJA
            Bruxelles, 22.6.2018.
            JOIN(2018) 19 final
            2018/0261(NLE)
            Zajednički prijedlog
            ODLUKE VIJEĆA
            o stajalištu koje treba zauzeti u ime Unije u okviru Vijeća za pridruživanje uspostavljenog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, u vezi s donošenjem preporuke o produženju akcijskog plana EU-Maroko kojim se uspostavlja napredni status (2013.–2017.)
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj se prijedlog odnosi na odluku o utvrđivanju stajališta koje treba zauzeti u ime Unije u okviru Vijeća za pridruživanje uspostavljenog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroko, s druge strane („Sporazum” ili „Euro-mediteranski sporazum”), u vezi s predviđenim donošenjem odluke o jednogodišnjem produženju akcijskog plana EU-Maroko kojim se uspostavlja napredni status (2013.–2017.)
            
            
               2.Kontekst prijedloga
            
            
               2.1.Euro-mediteranski sporazum
            
            
               Euro-mediteranskim sporazumom nastoji se: 
            
            
               ·osigurati prikladan okvir za politički dijalog između stranaka, koji će omogućiti razvoj bliskih odnosa u svim područjima koje one smatraju relevantnima za takav dijalog,
            
            
               ·uspostaviti uvjete za postupnu liberalizaciju trgovine robom, uslugama i kapitalom,
            
            
               ·poticati integracija zemalja Magreba promicanjem trgovine i suradnje između Maroka i ostalih država u regiji, 
            
            
               ·promicati trgovina i širenje skladnih gospodarskih i socijalnih odnosa između stranaka, a posebno putem dijaloga i suradnje kako bi se potaknuli razvoj i blagostanje Maroka i njegova naroda, 
            
            
               ·poticati gospodarska, socijalna, kulturna i financijska suradnja.
            
            
               Sporazum je stupio na snagu 1. ožujka 2000.
            
            
               2.2. Vijeće za pridruživanje
            
            
               Vijeće za pridruživanje uspostavljeno Euro-mediteranskim sporazumom sastoji se, s jedne strane, od članova Vijeća Europske unije i članova Europske komisije te, s druge strane, članova vlade Kraljevine Maroka. Radi ostvarivanja ciljeva utvrđenih Sporazumom Vijeće za pridruživanje ima ovlast donošenja odluka te može davati odgovarajuće preporuke. Ono svoje odluke i preporuke sastavlja na temelju dogovora stranaka.  
            
            
               2.3.Predviđeni akt Vijeća za pridruživanje
            
            
               Vijeće za pridruživanje razmjenom pisama donosi preporuku o produženju akcijskog plana EU-Maroko kojim se uspostavlja napredni status (2013.–2017.) („predviđeni akt”).
            
            
               Cilj predviđenog akta jednogodišnje je produženje akcijskog plana EU-Maroko kojim se uspostavlja napredni status (2013.–2017.). Tim će se produženjem osigurati kontinuitet u provedbi naprednog statusa Maroka.
            
            
               3.Stajalište koje treba zauzeti u ime Unije
            
            
               Stajalište koje Europska unija treba zauzeti u Vijeću za pridruživanje uspostavljenom Euro-mediteranskim sporazumom u vezi s donošenjem preporuke o jednogodišnjem produženju akcijskog plana EU-Maroko kojim se uspostavlja napredni status (2013.–2017.) temelji se na tekstu akcijskog plana priloženom ovoj Odluci.
            
         
         
            
               Obje su stranke u više navrata potvrdile bogatstvo i postojanost odnosa između Europske unije i Maroka, kao i svoju potpunu predanost trajnom razvoju tih odnosa u svim područjima od zajedničkog interesa. 
            
            
               U aktualnom će političkom kontekstu produženje akcijskog plana za razdoblje 2013.–2017. biti temelj odnosa EU-a i Maroka u tekućoj godini, a njime će se omogućiti i početak pregovora o utvrđivanju smjera te novih prioriteta partnerstva između EU-a i Maroka u nadolazećim godinama. 
            
            
               Stoga je produženje akcijskog plana u interesu Europske unije.
            
            
               4.Pravna osnova
            
            
               4.1.Postupovna pravna osnova
            
            
               4.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma.”
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               .
            
            
               4.1.2.Primjena u ovom slučaju
            
            
               Vijeće za pridruživanje tijelo je osnovano na temelju sporazuma, u ovom slučaju Euro-mediteranskog sporazuma.
            
            
               Akt koji Vijeće za pridruživanje treba donijeti akt je koji proizvodi pravne učinke. 
            
            
               Predviđeni akt proizvodi pravne učinke zbog toga što će se razdoblje valjanosti akcijskog plana EU-Maroko kojim se uspostavlja napredni status (2013.–2017.) produžiti za godinu dana, odnosno do kraja 2018.
            
            
               Predviđenim aktom ne dopunjuje se niti izmjenjuje institucionalni okvir Sporazuma.
            
            
               Stoga je postupovna pravna osnova predložene odluke članak 218. stavak 9. UFEU-a.
            
            
               4.2.Materijalna pravna osnova
            
            
               4.2.1.Načela
            
            
               Materijalna pravna osnova za odluku na temelju članka 218. stavka 9. UFEU-a prije svega ovisi o cilju i sadržaju predviđenog akta u pogledu kojeg se zauzima stajalište u ime Unije. Ako predviđeni akt ima dva cilja ili elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, i to onoj koju zahtijeva glavni ili prevladavajući cilj ili element.
            
            
               4.2.2.Primjena u ovom slučaju
            
            
               Cilj i sadržaj predviđenog akta odnose se na prvenstveno na aktivnosti poduzete u okviru pridruživanja s trećom zemljom.
            
            
               Stoga je materijalna pravna osnova za predloženu odluku članak 217., koji je pravna osnova za Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, kojim se pruža pravni okvir za različite aktivnosti iz akcijskog plana.
            
         
         
            
               4.3.Zaključak
            
            
               Pravna osnova predložene odluke jest članak 217. u vezi s člankom 218. stavkom 9. UFEU-a.
            
            
               5.Objava predviđenog akta
            
            
               Budući da će se aktom Vijeća za pridruživanje izmijeniti razdoblje primjene akcijskog plana, nakon donošenja trebalo bi ga objaviti u Službenom listu Europske unije.
            
            
               2018/0261 (NLE)
            
            
               Zajednički prijedlog
            
            
               ODLUKE VIJEĆA
            
            
               o stajalištu koje treba zauzeti u ime Unije u okviru Vijeća za pridruživanje uspostavljenog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, u vezi s donošenjem preporuke o produženju akcijskog plana EU-Maroko kojim se uspostavlja napredni status (2013.–2017.)
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
            
            
               uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
            
            
               budući da:
            
            
               (1)Euro-mediteranski sporazum o pridruživanju između Europskih zajednica i njihovih država članica, s jedne strane, i Kraljevine Maroko, s druge strane („Sporazum”), potpisan je 26. veljače 1996. i stupio je na snagu 1. ožujka 2000.
                  2
               
            
            
               (2)U skladu s člankom 80. Sporazuma Vijeće za pridruživanje ovlašteno je donositi odluke i preporuke.
            
            
               (3)Vijeće za pridruživanje donijelo je 16. prosinca 2013. preporuku za akcijski plan EU-Maroko kojim se uspostavlja napredni status (2013.–2017.)
                  3
               . 
            
            
               (4)Kako bi se osigurao kontinuitet akcijskog plana i budućih prioriteta partnerstva Vijeće za pridruživanje razmjenom pisama donosi preporuku o produženju akcijskog plana EU-Maroko kojim se uspostavlja napredni status (2013.–2017.).
            
            
               (5)Budući da odluka proizvodi pravne učinke, potrebno je utvrditi stajalište koje u ime Unije treba zauzeti u okviru Vijeća za pridruživanje. 
            
            
               (6)Produženje akcijskog plana za razdoblje 2013.–2017. bit će temelj odnosa EU-a i Maroka u tekućoj godini, a njime će se omogućiti i vođenje pregovora o utvrđivanju smjera te novih prioriteta partnerstva između EU-a i Maroka u nadolazećim godinama, 
            
            
               DONIJELO JE OVU ODLUKU:
            
            
               Članak 1.
            
         
         
            
               Stajalište koje treba zauzeti u ime Unije u okviru Vijeća za pridruživanje uspostavljenog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, u vezi s donošenjem odluke o produženju akcijskog plana EU-Maroko kojim se uspostavlja napredni status (2013.–2017.) temelji se na tekstu priloženom ovoj Odluci.
            
            
               Članak 2.
            
            
               Ova je Odluka upućena Komisiji i Visokom predstavniku.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Presuda Suda od 7. listopada 2014. u predmetu C-399/12, Njemačka protiv Vijeća (OIV), ECLI:EU:C:2014:2258, točke 61.–64. 
               
               
                  
                     (2)
                  
                        Odluka Vijeća i Komisije 2000/204/EZ, EZUČ od 24. siječnja 2000. o sklapanju Euro-mediteranskog sporazuma o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, SL L 70, 18.3.2000., str. 1.
               
               
                  
                     (3)
                  
                        Preporuka br. 1/2013 Vijeća za pristupanje EU-Maroko od 16. prosinca 2013. o provedbi akcijskog plana Europske politike susjedstva EU-Maroko kojim se uspostavlja napredni status (2013.–2017.), SL L 352, 24.12.2013., str. 78.
               
            
      
    ---documentbreak--- 
      
         
               EUROPSKA KOMISIJA
            Bruxelles,22.6.2018.
            JOIN(2018) 19 final
            Zajedničkom prijedlogu
            PRILOG
            
            ODLUKE VIJEĆA
            o stajalištu koje treba zauzeti u ime Unije u okviru Vijeća za pridruživanje uspostavljenog Euro-mediteranskim sporazumom o pridruživanju između Europskih zajednica i njihovih država članica, s jedne strane, i Kraljevine Maroko, s druge strane, u vezi s donošenjem preporuke o produženju akcijskog plana EU-Maroko kojim se uspostavlja napredni status (2013.–2017.)
            
               
         
         
            
               PRILOG
            
            
            
               PREPORUKA br. 01/2018 VIJEĆA ZA PRIDRUŽIVANJE EU-MAROKO
            
            
               o odobravanju jednogodišnjeg produženja akcijskog plana EU-Maroko kojim se uspostavlja napredni status (2013.–2017.)
            
            
            
            
               VIJEĆE ZA PRIDRUŽIVANJE EU-MAROKO,
            
            
            
               uzimajući u obzir Euro-mediteranski sporazum o pridruživanju između Europske zajednice i njezinih država članica, s jedne strane, i Kraljevine Maroko, s druge strane („Euro-mediteranski sporazum”),
            
            
            
               budući da:
            
            
               (1)Euro-mediteranski sporazum stupio je na snagu 1. ožujka 2000.
            
            
               (2)Člankom 80. Euro-mediteranskog sporazuma Vijeće za pridruživanje ovlašteno je donositi odgovarajuće preporuke za potrebe ostvarenja ciljeva Sporazuma.
            
            
               (3)U skladu s člankom 90. Euro-mediteranskog sporazuma stranke poduzimaju sve opće ili posebne mjere potrebne za ispunjavanje svojih obveza prema Sporazumu i trebaju se pobrinuti da se ostvare ciljevi utvrđeni Sporazumom.
            
            
               (4)Člankom 10. poslovnika Vijeća za pridruživanje predviđa se mogućnost donošenja preporuka pisanim postupkom između zasjedanja.
            
            
               (5)Produženje akcijskog plana za razdoblje 2013.–2017. bit će temelj odnosa EU-a i Maroka u tekućoj godini, a njime će se omogućiti i početak pregovora o utvrđivanju smjera te novih prioriteta partnerstva između EU-a i Maroka u nadolazećim godinama, 
            
            
            
               PREPORUČUJE:
            
            
               Članak 1.
            
         
         
            
               Vijeće za pridruživanje pisanim postupkom preporučuje jednogodišnje produženje akcijskog plana EU-Maroko kojim se uspostavlja napredni status (2013.–2017.).
            
            
            
               Sastavljeno u xx […2018.].
            
            
               
                  Vijeće za pridruživanje EU-Maroko
               
               
                  Predsjednik
               
               
               
                  ***